b'\n_START_ARTICLE_\nAlbert Pujols\n_START_PARAGRAPH_\nJos\xc3\xa9 Alberto Pujols Alc\xc3\xa1ntara (Santo Domingo, 16. sije\xc4\x8dnja 1980.), bolje poznat kao Albert Pujols je dominikansko-ameri\xc4\x8dki profesionalni igra\xc4\x8d bejzbola.\n_START_SECTION_\n\xc5\xbdivotopis\n_START_PARAGRAPH_\nJos\xc3\xa9 Alberto Pujols Alc\xc3\xa1ntara ro\xc4\x91en je 16. sije\xc4\x8dnja 1980. godine u Santo Domingu gdje je i odrastao, odgajala ga je uglavnom baka te ujaci i tetke, bio je jedinac. Njegov otac, Bienvenido Pujols, bio je softball baca\xc4\x8d, ali i alkoholi\xc4\x8dar. Po\xc4\x8deo je mlad trenirati bejzbol u te\xc5\xa1kim uvjetima bez opreme. Zajedno s ocem i bakom emigrira u New York 1996. godine. Nakon dva mjeseca u New Yorku, preselilo se u Missouri, kod ro\xc4\x91aka. U srednjoj \xc5\xa1koli Fort Osage igrao je bejzbol, u prosincu 1998. godine dobio je bejzbolsku stipendiju za Maple Woods Community College._NEWLINE_\xc4\x8clan je kluba Los Angeles Angels of Anaheim. Visok je 1,91 metar, te\xc5\xbeak 100 kg i baca desnom rukom. Ranije je igrao za St. Louis Cardinals. Nakon jedne sezone u sveu\xc4\x8dili\xc5\xa1noj ligi, izabrali su ga kardinali (St. Louis Cardinals) u 13. kolu MLB Draftu 1999. godine. Za St. Louis Cardinals po\xc4\x8deo je igrati 2001. i igrao do 2011. godine, od 2012. godine igra za Los Angeles Angels of Anaheim._NEWLINE_Dobitnik je mnogih nagrada i priznanja me\xc4\x91u kojima je NL All-Star koju je osvajao devet puta i NL Igra\xc4\x8d mjeseca, koju osvaja \xc5\xa1est puta.\n_START_SECTION_\nSt. Louis Cardinals\n_START_PARAGRAPH_\nGodine 1999. Albert Pujolsa izabrali su St. Louis Cardinals u 13. rundi. Odabran je kao 402. na draftu. Uskoro je potpisao s Cardinalsima za 60.000 $. Vjerovali su kako imaju dobrog udara\xc4\x8da pod ugovorom, ali nisu znali o kakvom je talentu rije\xc4\x8d. Prije nego \xc5\xa1to je po\xc4\x8deo profesionalnu karijeru Pujols je o\xc5\xbeenio svoju djevojku, Deidre, djevojku s kojom je bio od svoje 18. godine. Godine 2001., Pujols je proveo proljetne pripreme s Cardinalsima i o\xc4\x8dekivalo se kako \xc4\x87e ostatak sezone provesti u ni\xc5\xbeoj ligi, no ozljede suigra\xc4\x8da otvorile su mu mjesto u mom\xc4\x8dadi. Dva najbolja igra\xc4\x8da mom\xc4\x8dadi, Jim Edmonds i Mark McGwire, bili su ozlije\xc4\x91eni, a Pujols je postao standardan igra\xc4\x8d. Iako je prvenstveno tre\xc4\x87u bazu, mom\xc4\x8dad je trebala vanjske igra\xc4\x8de. Tijekom sezone igrao i na desnom i lijevom vanjskom polju. Tako\xc4\x91er se dokazao kao odli\xc4\x8dan udara\xc4\x8d \xc5\xa1to je prilikom izabira njegova mom\xc4\x8dad i znala. Albert je igrao zna\xc4\x8dajnu ulogu u Cardinalsima, a mom\xc4\x8dad je konkurirala za doigravanje. Zavr\xc5\xa1io je sezonu s prosjekom udaranja od .329, 194 udarca i 37 optr\xc4\x8davanja. Bio je najproduktivniji igra\xc4\x8d u svojoj mom\xc4\x8dadi. Zbog svog uspjeha, jednoglasno je izabran za novaka godine. Neki su mislili da je trebao i osvojiti nagradu za najkorisnijeg igra\xc4\x8da godine. Dobio je novi i bolji ugovor, jednogodi\xc5\xa1nji ugovor na 600.000$. Pujols je u idu\xc4\x87im sezonama dokazao da njegove dobre igre nisu bile slu\xc4\x8dajne. Godine 2002. je imao prosjek udaranja .314, sa 185 udaraca i 34 optr\xc4\x8davanja. Napada\xc4\x8dki je predvodio At. Louis Cardinals. Tako\xc4\x91er, nastavio je igrati gdje je mom\xc4\x8dad trebala igra\xc4\x8da. St. Louis je do\xc5\xa1ao do konferncijske zavr\xc5\xa1nice, i izgubio. Albert je bio drugi u izboru za najboljeg igra\xc4\x8da sezone. Godine 2003. i dalje je napredovao. Imao je 30 utakmica zaredom s barem jednim udarcem. Njegove izvedbe su se pobolj\xc5\xa1ale te je na kraju sezone imao prosjek udarca .359, 212 udaraca i 43 optr\xc4\x8davanja. Mnogi su ga po\xc4\x8deli uspore\xc4\x91ivati s najboljim igra\xc4\x8dima u povijesti bejzbola. Zbog svog upornog rada tijekom priprema, provodio je mnogo vremena u teretani i u kavezu za vje\xc5\xbebanje udaraca, te je time zaslu\xc5\xbeio novi i bolji ugovor. Prije sezone 2004. godine potpisao je ugovor na sedam godina vrijedan 100 milijuna $. Godine 2004. je za njega bila te\xc5\xa1ka sezona, ozlijedio je petu koja ga je sprije\xc4\x8dila da da sve najbolje od sebe. Imao je problema s laktom, unato\xc4\x8d tome imao je odli\xc4\x8dnu sezonu. Pujols je imao 46 optr\xc4\x8davanja i 123 RBis. Imao je i novu poziciju, igrao je prvu bazu. St. Louis Cardinals su te sezone uspjeli do\xc4\x87i do World Series-a, ali su izgubili u \xc4\x8detiri utakmice. U idu\xc4\x87oj sezoni nastavio je igrati odli\xc4\x8dno unato\xc4\x8d problema s petom.\n_START_SECTION_\nLos Angeles Angels\n_START_PARAGRAPH_\nGodine 2012. potpisao je 10- godi\xc5\xa1nji ugovor s Los Angeles Angels-ima, vrijedan 254 milijuna $. Iako nije igrao tako dobro kao i u Cardinalsima, i dalje je bio jedan od najboljih udara\xc4\x8da u ligi. U prvoj sezoni u Los Angelesu imao je prosjek .299, 30 optr\xc4\x8davanja i 105 Rbi. Idu\xc4\x87a sezona nije opravdala o\xc4\x8dekivanja da Albert poka\xc5\xbee svoje najbolje, zbog ozljeda odigrao je samo 99 utakmica. Godine 2014. sezona je bila odli\xc4\x8dna za Angelse, dok Pujols iako nije kao u najboljim godinama odigrao je sasvim odli\xc4\x8dnu sezonu. U toj sezoni je i pogodio svoje 500. optr\xc4\x8davanje.\n_START_SECTION_\n\xc5\xbdivot izvan terena\n_START_PARAGRAPH_\nPujols se o\xc5\xbeenio 1. sije\xc4\x8dnja 2000. godine. Par ima \xc4\x8detvoro djece, Isabella, Albert Jr., Sophia i Ezra. Kad nije na terenu, Pujols i njegova \xc5\xbeena imaju zajedni\xc4\x8dku zakladu. Zaklada je neprofitna i poma\xc5\xbee ljudima s Downovim sindromom.'